A TANÁCS HATÁROZATA
(2009. október 14.)
az Európai Unió Tanácsa főtitkárának, a közös kül- és biztonságpolitika főképviselőjének a 2009. október 18-tól2009. október 31-ig tartó időtartamra történő kinevezéséről
(2009/772/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 207. cikke (2) bekezdésére,
tekintettel az Európai Atomenergia-közösséget létrehozó szerződésre és különösen annak 121. cikke (2) bekezdésére,
mivel:
(1)
Az Európai Unió Tanácsa jelenlegi főtitkárának, a közös kül- és biztonságpolitika főképviselőjének hivatali ideje 2009. október 17-én lejár (1).
(2)
Az Európai Unió Tanácsának főtitkárát, a közös kül- és biztonságpolitika főképviselőjét 2009. október 31-ig ki kell nevezni,
A KÖVETKEZŐKÉPPEN HATÁROZOTT:
1. cikk
A Tanács az Európai Unió Tanácsa főtitkárának, a közös kül- és biztonságpolitika főképviselőjének a 2009. október 18-tól2009. október 31-ig tartó időtartamra Javier SOLANA MADARIAGA-t nevezi ki.
2. cikk
Ezt a határozatot a Tanács elnöke továbbítja Javier SOLANA MADARIAGA részére.
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. október 14-én.